Cfiɣ mi d-ilul jeddi Weɛli, d nekk i iferqen tunṭicin, azekka-nni d tafeggalt-is nessew ibawen, ineggez-d yiwen n yibiw seg teccuyt yerra ɣer tmazirt yefti yeffukti. Ass wis tlata wwan ibawen-nni iwḍen i tmegra, wwiɣ imegran ad ten-megreɣ maca jebdeɣ tikkelt ini rrẓen, uzzleɣ ɣer temɣart n jida teldi imi-s teqleɛ-iyi-d uɛlec-is bdiɣ yis-s tamegra,mi d-yiweḍ uzal yewwi-iyi-d yiwen imekli kkes-it ffer-it d nekk. Ass wis rrebɛa wwiɣ-d zwayel ad ssiwḍent lɣella maca ur zmirent ara dɣa wwiɣ-d iyuzaḍ ssawḍen neɛma ɣer sebɛa n yinurar ččuren ɛewqeɣ sanda ara rreɣ ayen d-yugaren, mi rriɣ ɣer deffir uxxam walaɣ annar suffela n tulmut ṣeffreɣ tikelt yal ayaziḍ, yal afrux, yal tayaziḍt ssawḍen nneɛma s annar mi kfan ferḥaɣ yissen aṭas.